en de hu hu hu hu hu hu en hu eo hu en en hbs_lat hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu de de en hu hu hu hu hu hu hu hu hu hu hu hu en
Pr-nap novemberben – CCO Magazin
Szerkesztőségünkbe érkezett egy meghívó, amelyben a Kreatív PR-napra invitálnak bennünket. A meghívót továbbítjuk olvasóinknak, de szeretnénk szerkesztőségünk kritikai megjegyzését is mellé tenni.
A Kreatív Csoport november 14-én rendezi meg a pr-szakma egyik legfontosabb rendezvényét, a Pr Napot
A részletek ide kattintva elolvashatók.
A konferencián szóba kerül, hogy kell-e valamin változtatni ahhoz, hogy a jövőben könnyebb legyen a szakma szereplőinek az élete.
A blokkok végén kerekasztal-beszélgetéseken vitatjuk meg az előadásokon elhangzottakat.
*   Milyen változások mennek keresztül a pr-ügynökségek és a pr-szakemberek feladatai?
*   Mik a jogi-pr lehetőségei, eszközei, van-e ennek létjogosultsága Magyarországon?
*   Mit változtatott a pr-esek lehetőségein és korlátain a médiatörvény?
*   Hogyan lehet talpra állni egy bukás után?
*   Mit tesz ugyanabban a helyzetben a politika, a média és pr-szakma? Tanuljunk a Zöld Pardon esetéből!
A nap a Belgiumból érkező Nick Andrews (Fleishman-Hillard, senior alelnök és partner) előadásával kezdődik, aki The European PR Industry: Boom or bust? címmel az európai pr-ügynökségek szerepváltozásáról fog beszélni, illetve arról, hogyan s miként érdemes újragondolni a feladatokat.
A Pr Nap további előadóiról itt olvashat. A lista folyamatosan frissül.
A programért és a jelentkezési lap kitöltéséhez kattintson a program, vagy a jelentkezési lap szavakra.
Teljes árú jegy: 49 900 Ft + áfa
A rendezvény a meghívó és az esemény honlapjának a tanúsága szerint elsősorban a public relations szakma képviselőivel, és a pr-ügynökségek szerepével foglalkozik. (idézzük: “NEM PR A PR TÖBBÉ – A pr-ügynökségek szerepének változása”)
Megtekintve a nap támogatóinak listáját, szerkesztőségünk szeretne megdöbbenésének hangot adni:
Az esemény szponzora egy kiadó, főtámogatója egy design cég, médiatámogatója a Magyar Reklámszövetség, illetve egy műsorportál. Kérdésünk, hogy hol van a pr-szakma? Például milyen a viszonya az eseményhez a szakma legfőbb szakmai letéteményesének a Magyar Public Relations Szövetségnek?
Ugyancsak kérdezzük, hogy távol marad a Magyar Újságírók Országos Szövetsége Kommunikációs és Public Relations Szakosztálya is a rendezvénytől? Ez különösen azért érdekes kérdés, mert a témák között kiemelten kapnak szerepet a public relations és az újságírás témái.
A médiatámogatók közül hiányoljuk a szakma lapját, a Pr-Heraldot.
Ezek után kérdezzük: Mi a pr-szakma véleménye? Kérdésünk, azt gondoljuk, hogy jogos, hiszen a közelmúltban megrendezett pr-nap sikertelensége után felmerül a kérdés: a reklám szakemberek vitatják meg a pr-szakma szakmai kérdéseit?
Szerkesztőségünk nem biztos abban, hogy kritikájában igaza van. Mi kérdezünk. Kérjük a pr-szakmát, válaszoljon. A válaszokat, hozzászólásokat a CCO Magazin Facebook oldalán ennek a cikknek a bejegyzése alatt várjuk.
Forrás: Kreatív Press Release
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin